દવેએ તેમને સમન્સ મોકલવા અને ક્યા ગુના હેઠળ ધરપકડ કરવાની છે તે જાણવા પૂછ્યું ત્યારે સામેથી ઠંડા કલેજે એવી ધમકી અપાઇ કે હવે સમન્સ-વમન્સના જમાના ગયા, સીધો શૂટઆઉટ જ કરવાનો ઓર્ડર છે. દવેએ ડર્યા વગર સામાવાળાને પડકારતા કહ્યું કે તમારી ઓફિસનું સરનામું આપો, હું ત્યાં જ અત્યારે આવું છું અને મારૂ શૂટઆઉટ કરી નાંખજે. આ કહેવાતા પીએસઆઇએ તું કહીને સંબોધન કરતાં દવેએ કહ્યું કે એક નાગરિક સાથે સભ્યતાથી વાત કરો. ત્યારે સામેથી કહેવામાં આવ્યું કે તું અમારો બાપ છે?, તું કાંઇ વડાપ્રધાન છે કે તને માનથી બોલાવું ?. તારૂ શૂટઆઉટ કરી નાખવાનું છે, હાર્દિકને મળવા કેમ ગયો? ભારતના 125 કરોડ લોકો હાર્દિકને મળવા માંગે તો ક્યાંથી મેળ પડે. લાંબી રકઝકના અંતે કોઇ ઉપરી અધિકારી વાત કરે છે અને એમ કહે છે કે તમારૂ શૂટઆઉટ નથી કરવાનું આ તો જનરલ વાત છે…!!! તમારા મોઢામાંથી વાત કઢાવવા માટે તમને ઉશ્કેરવા આવી વાત કરી છે, આવેશમાં આવીને વાત કરી છે…..!!!!